ΓΡΑΠΤΗ ΕΡΩΤΗΣΗ E-2457/00

υποβολή: Elizabeth Lynne (ELDR) προς την Επιτροπή

(24 Ιουλίου 2000)

Θέμα: Εκρίζωση της φυματιώσεως

Χαιρετίζω την πρόσφατη αναγγελία στην συνάντηση κορυφής ΕΕ-ΗΠΑ το 2000 στο Quelez η οποία επαναλαμβάνει την ανάληψη δεσμεύσεως από την ΕΕ προς καταπολέμηση του HIV/AIDS, της ελονοσίας και της φυματιώσεως.

Συγκεκριμένα όσον αφορά τη φυματίωση, θα μπορούσε η Επιτροπή να επιβεβαιώσει ότι θα ληφθούν στην πράξη ουσιαστικά μέτρα για να συμβάλουν στην εκρίζωση της εν λόγω ασθενείας, ιδίως στην Αφρική και την Ασία; Πόση θα είναι η χρηματοδότηση που θα χορηγηθεί σε προγράμματα;

Ο Παγκόσμιος Οργανισμός Υγείας δηλώνει ότι από απόψεως δημοσίαςγείας η ελλιπής επιτήρηση ή η ημιτελής θεραπεία της φυματιώσεως είναι χειρότερη από την παντελή έλλειψη θεραπευτικής αγωγής. Η στρατηγική την οποία συνιστά ο ΠΟΥ για τη διάγνωση και θεραπεία της φυματιώσεως είναι η προσέγγιση DOTS (Directly Observed Treatment Short-course). Συμφωνεί η Επιτροπή ότι η στρατηγική DOTS αντιπροσωπεύει την πλέον αποτελεσματική μέθοδο για τη διάγνωση και θεραπεία της φυματιώσεως;

Απάντηση του κ. Nielson εξ ονόματος της Επιτροπής

(25 Σεπτεμβρίου 2000)

Η φυματίωση (TB) είναι μια ασθένεια ιάσιμη στις περισσότερες περιπτώσεις, αρκεί τα φάρμακα να λαμβάνονται συνεχώς καθόλη τη διάρκεια της θεραπείας. Τα προβλήματα παρουσιάζονται όταν η χορήγηση των φαρμάκων διακόπτεται ή όταν ο πάσχων σταματήσει τη θεραπεία επειδή αισθάνεται καλύτερα. Κατάυτόν τον τρόπο το βακτηρίδιο της φυματίωσης γίνεται ανθεκτικό στα φάρμακα. Η DOTS (directly observed treatment, short-course), είναι η τυπική θεραπευτική αγωγή κατά της φυματίωσης που συνιστά η Παγκόσμια Οργάνωση Υγείας (ΠΟΥ), έχει εξελιχθεί κατά τη διάρκεια των 20 ετών εμπειρίας του προγράμματος. Αυτή η στρατηγική εφαρμόζεται

στις περισσότερες χώρες της Αφρικής και της Ασίας και λαμβάνει κοινοτική στήριξη. Ο έλεγχος της φυματίωσης αποτελεί αναπόσπαστο τμήμα τωνγειονομικών συστημάτων. Ό αποτελεσματικός έλεγχος και η αποτελεσματική θεραπεία της φυματίωσης θα έπρεπε να συμπεριληφθούν σε όλα τα εθνικά προγράμματαγείας και να χρηματοδοτούνται από τον εθνικό προϋπολογισμό. Ωστόσο, επειδή η ζήτηση είναι πολύ έντονη και οι πόροι για τηνγεία δεν επαρκούν, τα προγράμματα κατά της φυματίωσης, ιδίως στις αναπτυσσόμενες χώρες, συχνά στηρίχθηκαν στη βοήθεια των χορηγών του εξωτερικού.

Η Κοινότητα έχει αναλάβει πολλές σημαντικές πρωτοβουλίες για τον έλεγχο της φυματίωσης στην Ευρώπη και στονπόλοιπο κόσμο. Στις πρωτοβουλίες της Κοινότητας που εστιάζονται στην Ευρώπη περιλαμβάνονται το κοινοτικό δίκτυο για επιδημιολογική παρακολούθηση και έλεγχο των μεταδοτικών νόσων(1), που εξασφαλίζει συνεχή επικοινωνία μεταξύ των ιδρυμάτων και των αρχών της δημόσιαςγείας που ασχολούνται με τις μεταδοτικές νόσους, και το κοινοτικό πρόγραμμα δράσης για την πρόληψη του (AIDS) και άλλες μεταδοτικές νόσους(2), το οποίο προβλέπει χρηματοδοτική συνδρομή σε προγράμματα όπως Euro-TB (παρακολούθηση της φυματίωσης σε 51 χώρες της Ευρωπαϊκής περιοχής της Π.Ο.Υ. που περιλαμβάνει επίσης πολλές ασιατικές χώρες).

Η Κοινότητα παρέχει ευρεία στήριξη για να ενισχυθούν τα συστήματαγείας, περιλαμβανομένου και του ελέγχου της φυματίωσης, στις αναπτυσσόμενες χώρες. Η Κοινότητα επέλεξε εσκεμμένα να δώσει προτεραιότητα σε προσέγγιση προσανατολισμένη προς το σύστημαγείας. Κατά συνέπεια, δενπάρχουν διαθέσιμα ειδικά στοιχεία για την φυματίωση στο πλαίσιο των κονδυλίων του κοινοτικού προϋπολογισμού για τηνγεία στις αναπτυσσόμενες χώρες. Οι αναλήψειςποχρεώσεων της Κοινότητας για την υγεία, AIDS και τον πληθυσμό το 1998 ανήλθαν σε πάνω από 700 εκατ. ευρώ για περισσότερο από 100 αναπτυσσόμενες χώρες.

Οι ειδικές δραστηριότητες έρευνας, που διεξάγονται σε συνεργασία με τις αναπτυσσόμενες χώρες και συνδέονται ιδίως με την ανάπτυξη και τη δοκιμή νέων φαρμάκων, διαγνωστικών και εμβολίων χρηματοδοτούνται από τα κανονικά κονδύλια του κοινοτικού προϋπολογισμού για την έρευνα. Για την περίοδο 1994-1998 δαπανήθηκαν για την έρευνα της φυματίωσης περίπου 3,5 εκατ. ευρώ.

Εξάλλου, η Επιτροπή προετοιμάζει ανακοίνωση που θαποβληθεί στο Συμβούλιο σχετικά με πρόταση για ταχεία δράση κατά των σημαντικότερων μεταδοτικών νόσων (φυματίωση, ελονοσία και ιός (HIV)/AIDS) στο πλαίσιο της μείωσης της φτώχειας. Αυτή η νέα κοινοτική πρωτοβουλία προσφέρει δυνατότητες για καινοτόμους συνεκτικές στρατηγικές στην καταπολέμηση των μεταδοτικών ασθενειών. Για αυτή τη νέα πρωτοβουλία η Επιτροπή θα διοργανώσει, σε συνεργασία με την ΠΟΥ και το Πρόγραμμα των Ηνωμένων Εθνών για το AIDS συζήτηση στρογγυλής τραπέζης που θα γίνει στις Βρυξέλλες στις 28 Σεπτεμβρίου 2000.

(1) Απόφαση αριθ. 2119/98/ΕΚ του Κοινοβουλίου και του Συμβουλίου της 24ης Σεπτεμβρίου 1998, ΕΕ L 268 της 3.10.1998.

(2) Απόφαση αριθ. 647/96/ΕΚ του Κοινοβουλίου και του Συμβουλίου της 29ης Μαρτίου 1996, ΕΕ L 95 της 16.4.1996.